જેમ કોઈ લોકલ ટેક્સીમાં બેકસાઈડ જોવા માટે મિરર હોય છે, પણ તેનો ઉપયોગ કયો પેસેન્જર ઉતર્યો કે ચઢ્યો એના માટે થતો હોય છે ! એજ રીતે પ્રેમમાં કેટલાક પાસા એવા છે કે જેનો ઉપયોગ તો પ્રેમ થયા બાદ જ ખબર પડે ! શા માટે કોઈને ફેસબુક કે અન્ય સોશિયલ સાઇટ પર પ્રેમ ન થાય ? ત્યાં બધા તો ફેક નથી જ ને ? પ્રેમ માટે ઘણું લખાયું છે અને મોટાભાગે અનુભવથી જ લખાયું છે ! સમાજને પ્રેમનો મોટો દુશ્મન ગણાવાય છે, કેમ કે પ્રેમમાં લગ્ન સમયે સમાજ શું કહેશે ? એ ડર હોય છે ! એરેન્જ મેરેજમાં પણ પ્રેમ થાય જ છે ! એક કપલ મુંબઈના એરપોર્ટ પર બેઠું હતું અને પતિ વોશરૂમમાં જાય છે અને આવીને જુએ છે કે ત્યાં તેની પત્ની નથી ? શું તેને ચિંતા નહીં થાય ? સવાલો તો ઘણા છે આ જિંદગી અને મોત વચ્ચે, પણ અનુભવ અને જ્ઞાનથી આશા છે કે આ અજ્ઞાનનો ખાડો પુરાશે !